O nouă "ordonanță trenuleț" a fost aprobată de Guvern. Majoritatea modificărilor are caracter electoral, fiind acordate excepții de la fosta ordonanță a austerității în ceea ce privește salariile de la stat, suplimentarea fondurilor PNDL sau suplimentarea posturilor de conducere.
Clarificări sunt aduse în privința întreprinderilor legate
Ordonanța conține un singur capitol de "utilitate publică", guvernul aducând precizări în privința întreprinderilor "legate", concept insuficient explicat în Codul de procedură fiscală.
Se consideră că două firme sunt legate în următoarele condiții:
- persoana juridică română deține la cealaltă persoană juridică română, direct şi/sau indirect, peste 25% din valoarea/numărul titlurilor de participare sau al drepturilor de vot sau are dreptul de a numi sau de a revoca majoritatea membrilor consiliului de administrație, de conducere ori de supraveghere ale/ai celeilalte persoane juridice române
- persoana juridică deține la persoana juridică română care verifică condiția, direct şi/sau indirect, peste de 25% din valoarea/numărul titlurilor de participare sau al drepturilor de vot sau are dreptul de a numi sau de a revoca majoritatea membrilor consiliului de administraţie, de conducere ori de supraveghere ale/ai persoane juridice române;
- persoana juridică română este legată cu o altă persoană juridică română dacă o persoană deţine, în mod direct şi/sau indirect, peste 25% din valoarea/numărul titlurilor de participare sau al drepturilor de vot sau are dreptul de a numi sau de a revoca majoritatea membrilor consiliului de administrație, de conducere ori de supraveghere atât la prima persoană juridică, cât și la cea de-a doua persoană juridică
- acţionarul/asociatul persoanei juridice române care deţine, direct şi/sau indirect, peste 25% din valoarea/numărul titlurilor de participare sau al drepturilor de vot ale acestei persoane juridice române, desfăşoară activitate economică prin intermediul unei persoane fizice autorizate întreprinderi individuale/întreprinderi familiale/altei forme de organizare a unei activităţi economice, fără personalitate juridică, autorizată potrivit legilor în vigoare. În acest caz, veniturile persoanei fizice autorizate/întreprinderii individuale/întreprinderii familiale/altei forme de organizare a unei activități economice fără personalitate juridică, autorizată potrivit legilor în vigoare, înregistrate potrivit reglementărilor contabile aplicabile, se cumulează cu cele realizate de persoana juridică română/alte întreprinderi legate
Prevederi de an electoral
- Companiile de stat livrează cel puțin 50% dividende/vărsăminte la bugetul de stat
- Operatorii economici care au înregistrat pierderi contabile și/sau plăți restante la 31 decembrie 2023 pot acorda anumite creșteri salariale.
- Guvernului va putea decide, prin memorandum, un număr total de funcții de conducere mai mare de 8%, dar fără a depăși 10 % din numărul total de posturi aprobate, dacă sunt întrunite cumulativ unele condiții
- Programul național de susținere a cuplurilor și a persoanelor singure pentru creșterea natalitãții continuă și în anul 2024
- Se simplifică procedura de acordare a voucherelor de vacanță și decontării serviciilor turistice prestate de personal, după caz, prin asigurarea unei baze de comparație lunară cu suma de 8.000 lei, formată din solda de funcție/salarii de funcție/salarii de bază nete, predictibilă din punct de vedere al aplicării
- Personalul care a dobândit calitatea de veteran din teatrele de operații și care nu este invalid, rănit, ori nu a dobândit afecțiuni fizice și/sau psihice în urma participării la misiuni și operații beneficiază de dreptul de a purta uniforma militară după trecerea în rezervă sau în retragere, de o sumă forfetară lunară, neimpozabilă, de 25% din salariul minim brut pentru personalul în activitate și de indemnizație lunară, neimpozabilă, indexabilă anual cu rata inflației în valoare de 1.000 de lei, după trecerea în rezervă sau retragere
- Modificare la impozitul suplimentar din domeniul distribuției/furnizării/transportului de energie electrică și gaze naturale. Se propune înlocuirea termenului exclusiv, în vederea aplicării excluderii de la plata impozitului minim pe cifra de afaceri / impozitului specific pe cifra de afaceri, cu îndeplinirea condiției prin obținerea unui procent de venituri din aceste activități în total venituri realizate. Acest procent de 95% menține ca activitate principală activitățile reglementate/licențiate de Autoritatea Națională de Reglementare în Domeniul Energiei.
***